**M3** alebo **„Észak–déli metró"** (slov. *„Severojužné metro"*), hovorovo **Kék metró** (slov. *Modré metro*) je treťou a najdlhšou linkou budapeštianskeho metra. Leží v peštianskej časti mesta a spája stanicu Újpest-központ na severe so stanicou Kőbánya-Kispest na juhu. Prvá časť trasy Deák Ferenc tér – Nagyvárad tér bola otvorená v roku 1976. V súčasnosti je dlhá 17,4 km a nachádza sa na nej 20 staníc.

História
--------

Prvé plány na na výstavbu tretej linky metra existovali už v roku 1963, jeho stavba začala v roku 1970, prvá časť pozostávajúca zo šiestich staníc bola otvorená v roku 1976. Južným smerom bola doplnená o ďalších päť staníc v roku 1980 a severným v rokoch 1981, 1984 a 1990 o deväť staníc, tak dosiahla súčasných 20 staníc, a dĺžku 17,4 km čím sa stala najdlhšou linkou metra v Budapešti.

* 1976: Deák Ferenc tér – Nagyvárad tér
* 1980: Nagyvárad tér – Kőbánya-Kispest
* 1981: Deák Ferenc tér – Lehel tér
* 1984: Lehel tér – Árpád híd (dnes Göncz Árpád városközpont)
* 1990: Árpád híd – Újpest-központ

M3 beží v smere sever-juh (presnejšie, od severovýchodu na juhovýchod). Prestupná stanica s M1 a M2 je na námestí Deák Ferenc tér a prestupový bod s linkou M4 je na stanici Kálvin tér. Od 4.11.2017 prebehla rekonštrukcia linky v troch etapách, najskôr severná, potom južná časť a v poslednej etape stredná časť. Rekonštrukcia sa týkala koľajiska aj jednotlivých staníc. Rekonštrukcia bola ukončená 22.5.2023.

Stanice
-------

Trasa linky M3
* Újpest-központ
* Újpest-városkapu [ž. st. MÁV]
* Gyöngyösi utca
* Forgách utca
* Göncz Árpád városközpont
* Dózsa György út
* Lehel tér
* Nyugati pályaudvar [ž. st. MÁV]
* Arany János utca
* Deák Ferenc tér [prestup na M1 a M2]
* Ferenciek tere
* Kálvin tér [prestup na M4]
* Corvin-negyed
* Semmelweis Klinikák
* Nagyvárad tér
* Népliget
* Ecseri út
* Pöttyös utca
* Határ út
* Kőbánya-Kispest [ž. st. MÁV]

Zaujímavosti
------------

* Priemerná vzdialenosť medzi stanicami : 866,3 m
* Najkratšia vzdialenosť medzi stanicami : 469 m
* Najdlhšia vzdialenosť medzi stanicami : 1753 m
* Dĺžka nástupištia : 120 m
* Najhlbšia stanica : Kálvin tér - 28.24 m

Nové vozne 81-717.2K na linke M3 pri príchode na stanicu Kőbánya-Kispest.

Vozový park
-----------

Na linke premávajú rekonštruované sovietske vozne typu 81-717.2K/714.2K, prezývané Panda. Vozne majú bielo-čierny náter. V minulosti tu premávali staré sovietske vozne typu Ev (u nás známe ako Ečs), 81-71 a ich modifikácie. Staré vozne majú tmavomodrý náter.

Galéria
-------

* Kőbánya-Kispest (modernizovaná)Kőbánya-Kispest (modernizovaná)
* Határ út (modernizovaná)Határ út (modernizovaná)
* Nagyvárad tér (dočasná konečná stanica)Nagyvárad tér (dočasná konečná stanica)
* Corvin-negyedCorvin-negyed
* Deák Ferenc tér (prestupná stanica)Deák Ferenc tér (prestupná stanica)
* Dózsa György út (modernizovaná)Dózsa György út (modernizovaná)
* Forgách utca (modernizovaná)Forgách utca (modernizovaná)
* Újpest-városkapu (modernizovaná)Újpest-városkapu (modernizovaná)

Zdroj
-----

*Tento článok je čiastočný alebo úplný preklad článku Line 3 (Budapest Metro) na anglickej Wikipédii.*

1. ↑  SH.JANUZI. *Renovated Metro Line 3 in Budapest Returns to Full Operation for Citizens & Tourists* [online]. SchengenVisaInfo.com, 2023-05-23, [cit. 2023-05-27]. Dostupné online. (po anglicky)